И поред тога што постоје различити уџбници за учење језика, међу којима има и оних садржајнијих и оних са скраћеним програмима, ипак савршени уџбеник не постоји. Зато коришћење уџбеника на часовима страног језика јесте корисно и добро јер уџбеник полазницима даје смернице и оквир одређеног језичког нивоа који уче, али у зависности од ученикових стечених компетенција и потреба, од изузетне важности је комбиновати уџбеник и радну свеску са додатним наставним материјалима у циљу да сваки час буде на одговарајући начин прилагођен радној групи и сваком ученику понасоб. На нашим часовима користимо савремене уџбенике, али и аудио-визуелне и додатне материјале, посебно одабране за сваки ниво учења језика.